b'\n_START_ARTICLE_\nSabarmati ashram\n_START_SECTION_\nHistorie\n_START_PARAGRAPH_\nGandhis ashram i India ble opprinnelig etablert i Kocharab Bungalow den 25. mai 1925, en bungalow som tilh\xc3\xb8rte Jivanlal Desai, en advokat og en av Gandhis venner. P\xc3\xa5 den tiden ble dette ashram kalt Satyagraha Ashram. Men Gandhi \xc3\xb8nsket \xc3\xa5 gjennomf\xc3\xb8re ulike aktiviteter som jordbruk og husdyrhold, i tillegg til andre sysler og trengte et mye st\xc3\xb8rre omr\xc3\xa5de med dyrkbart land. Derfor flyttet han to \xc3\xa5r senere, den 17. juni 1917 til et omr\xc3\xa5de p\xc3\xa5 tretti-seks dekar ved bredden Sabarmati-elven, og dette ble kjent som Sabarmati Ashram._NEWLINE_Det antas at dette er et av de gamle ashramomr\xc3\xa5dene som hadde tilh\xc3\xb8rt Dadhichi Rishi som hadde \xc2\xabdonert sine bein for en rettferdig krig\xc2\xbb. Hans viktigste ashram l\xc3\xa5 i Naimisharanya i n\xc3\xa6rheten av Lucknow, Uttar Pradesh. Dette Sabarmati-ashram l\xc3\xa5 mellom et fengsel krematoriet og Gandhi mente at en satyagrahi har alltid hadde behov for \xc3\xa5 g\xc3\xa5 til begge steder. Mahatma Gandhi sa: \xc2\xabDette er det rette sted for v\xc3\xa5re aktiviteter, \xc3\xa5 s\xc3\xb8ke etter sannheten og utvikle fryktl\xc3\xb8shet, for p\xc3\xa5 den ene side ligger et fengsel og p\xc3\xa5,den andre side Moder Jord._NEWLINE__NEWLINE_P\xc3\xa5 dette ashram startet Gandhi en h\xc3\xb8yere skole som fokuserete p\xc3\xa5 manuell arbeidskraft, landbruk og lese-og skriveferdigheter, og \xc3\xa5 utvikle innsatsen for landets selvforsyning. Det var ogs\xc3\xa5 herfra at han den 12. mars 1930 startet saltmarsjen til Dandi, 241 km fra dette ashram. Han gikk sammen med 78 f\xc3\xb8lgesvenner i protest mot den britiske salt-loven, noe som f\xc3\xb8rte til \xc3\xb8kte avgifter p\xc3\xa5 indisk salt i den hensikt \xc3\xa5 fremme salg av britisk salt i India. Dette hendte i mars i \xc3\xa5r og det p\xc3\xa5f\xc3\xb8lgende \xc3\xa5r startet Gandhi ulovlig produksjon av salt (Gandhi kokte inn sj\xc3\xb8vann) noe som ansporet tusenvis over hele India til \xc3\xa5 delta enten i den illegale produksjonen eller kj\xc3\xb8pe og selge salt. Denne massen av sivil ulydighet f\xc3\xb8rte i sin tur til fengsling av om lag 60\xc2\xa0000 frihetskjempere mot det Britiske Raj i de f\xc3\xb8lgende tre uker. Senere beslagla regjeringen hans ashram. Gandhi anmodet regjeringen om \xc3\xa5 f\xc3\xa5 det tilbake, men regjeringen var ikke villig til \xc3\xa5 gj\xc3\xb8re det. Han hadde da allerede bestemt seg den 22. juli 1933 for \xc3\xa5 oppl\xc3\xb8se dette ashram som dermed ble et \xc3\xb8de sted etter at s\xc3\xa5 mange hadde forlatt det. Deretter bestemte lokale innbyggere seg for \xc3\xa5 bevare det. I mars 1930 hadde Gandhi hadde lovet seg selv at han ikke ville komme tilbake til dette ashram f\xc3\xb8r India hadde f\xc3\xa5tt uavhengighet. Selv om India ble erkl\xc3\xa6rt som en fri nasjon den 15. august 1947 fikk ikke Gandhi se stedet igjen. Han ble myrdet 30. januar 1948.'